Uavgjort i det tyske storoppgjøret
Oppgjøret bar preg av to lag som fryktet å tape. Det var først i den siste halvtimen at spillet sto noenlunde i stil til forventningene. Toni Kroos ga Bayern ledelsen i det 67. minutt da han fikk ballen fra Thomas Müller, lurte seg forbi en Dortmund-forsvarer og satte ballen i nettmaskene. Det tok imidlertid ikke lang tid før gjestene slo tilbake. Sju minutter senere utlignet Mario Götze til 1-1. Etter et hjørnespark dempet han ballen på brystet og hamret den bak Manuel Neuer. I sluttminuttene var Bayern nærmest seieren, men vertene lyktes ikke med å score flere mål. Hjemmelagets midtstopper Holger Badstuber ødela korsbåndet i første omgang og kan ha spilt sin siste kamp for sesongen. Bayern München topper tabellen åtte poeng foran Leverkusen. Dortmund er ytterligere tre poeng bak.Tidligere lørdag tok formsterke Leverkusen sin fjerde seier på rad da Nürnberg ble slått 1-0. Klubben har kun tapt én av de elleve siste seriekampene. Lørdag ble Stefan Kiessling matchvinner mot gamleklubben med en scoring etter 37 minutters spill. Leverkusen er fortsatt alene om å være ubeseiret på hjemmebane denne sesongen. Laget holder også på annenplass bak serieleder Bayern München etter helgens serierunde. Torsdag skal Rosenborg kjenne på Leverkusens hjemmestyrke i siste runde i europaligaen. For Schalke har det de siste ukene gått tråere. Det ble kun 1-1 hjemme mot Borussia Mönchengladbach lørdag. Klubben har dermed spilt fire kamper på rad uten seier. Julian Draxler reddet ett poeng for Schalke da han utlignet fire minutter før slutt. Tidligere i oppgjøret hadde Igor De Camargo gitt gjestene ledelsen.Håvard Nordtveit spilte hele kampen på midtbanen for Mönchengladbach og pådro seg sesongens tredje gule kort. Nordmannens lag står med 21 poeng og er nummer åtte på tabellen. Schalke ligger fortsatt på fjerdeplass. Mohammed Abdellaoue sliter med ryggen og var ikke med i troppen da Hannover tapte 1-2 borte mot Mainz. Adam Szalai sørget for hjemmeseier med et vinnermål ett minutt før slutt. Mellom Augsburg og Freiburg endte kampen 1-1 etter scoringer i første omgang. Vegar Eggen Hedenstad fikk et innhopp for gjestene helt mot slutten. For Stuttgart ble det 1-0 mot Greuther Fürth på bortebane etter scoring av Shinji Okazaki. Det var klubbens annen strake seier. Stuttgart tar imot Molde i europaligaen torsdag.Mål: 1-0 Tobias Werner (9), 1-1 Jonathan Schmid (29). 27.144 tilskuere.Mål: 1-0 Toni Kroos (67), 1-1 Mario Götze (74). 71.000 tilskuere.Mål: 0-1 Shinji Okazaki (45). 17.443 tilskuere. Rødt kort: Serdar Tasci (53), Stuttgart.Mål: 1-0 Stefan Kiessling (37). 29.325 tilskuere.Mål: 1-0 Nicolai Müller (10), 1-1 Christian Schulz (28), 2-1 Adam Szalai (89). 28.277 tilskuere. Rødt kort: Christian Wetklo (49), Mainz.Mål: 0-1 Igor De Camargo (62), 1-1 Julian Draxler (86). 61.673 tilskuere.
Det endte 1-1 i storkampen mellom serieleder Bayern München og tittelforsvarer Borussia Dortmund i tysk Bundesliga fotball lørdag.